armvectores/hy_wikipedia_2023 huggingface dataset:
Ջոն Լուկաս (բասկետբոլիստ)

Անվան այլ կիրառումների համար տե՛ս՝ Ջոն Լուկաս (այլ կիրառումներ)Ջոն Հարդինգ Լուկաս II (անգլ.՝ John Harding Lucas II, հոկտեմբերի 31, 1953(1953-10-31), Դարեմ, Հյուսիսային Կարոլինա, ԱՄՆ), ամերիկացի պրոֆեսիոնալ բասկետբոլիստ և մարզիչ։


== Խաղացողի կարիերա ==
Խաղացել է խաղարկողի դիրքում։ Սովորել է Քոլեջ Պարկի Մերիլենդի համալսարանում։ 1976 թվականի NBA դրաֆթի ժամանակ ընտրվել է «Հյուստոն Ռոքեթս» ակումբի կողմից՝ առաջին համարի ներքո։ Հետագայում հանդես է եկել «Գոլդեն Սթեյթ Ուորիորս», «Վաշինգտոն Բուլեթս», «Սան Անտոնիո Սփըրս», «Միլոուքի Բաքս» և «Սիեթլ Սուպերսոնիքս» ակումբների կազմում։ NBA-ում, ընդհանուր առմամբ, անցկացրել է 14 մրցաշրջան։ Ընդգրկվել է NBA սկսնակների առաջին հավաքականի մեջ (1977)։ Երկու տարի շարունակ ընդգրկվել է NCAA առաջին համաամերիկյան հավաքականի մեջ (1975-1976): NBA կարիերայի ընթացքում, ընդհանուր առմամբ, խաղացել է 928 խաղ, որոնցում հավաքել է 9951 միավոր (10,7 մ/խ), կատարել 2151 անդրադարձ, 6454 փոխանցում, 1273 խլում և 73 բլոկշոտ։


== Կարիերան ԱՄՆ-ի հավաքականում ==
1974 թվականին Լուկասը ԱՄՆ-ի հավաքականում Պուերտո Ռիկոյում անցկացվող Բասկետբոլի աշխարհի առաջնությունում գրավել է բրոնզե մեդալներ։ 1975 թվականին ԱՄՆ-ի հավաքականում Մեխիկոյում անցկացվող Պանամերիկյան խաղերում դարձել է չեմպիոն։


== Մարզչի կարիերա ==
Կարիերայի ավարտից հետո մարզել է «Մայամի Թրոպիքս» (USBL) (1992, 1993), «Սան Անտոնիո Սփըրս» (1992-1993, 1993-1994), «Ֆիլադելֆիա-76» (1994-1996), «Կլիվլենդ Կավալիերս» (2001—2003) և Նիգերիայի հավաքականը (2009)։ Բացի դրանից նա գլխավոր մարզչի օգնականի պաշտոնն է զբաղեցրել «Դենվեր Նագեթս» (1998-2001) և «Լոս Անջելես Կլիպերս» (2009-2010) ակումբներում։


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Մարզչի կարիերան Basketball-Reference.com կայքում Archived 2015-12-05 at the Wayback Machine.(անգլ.)
Լուսացույց

Լուսացույց, լուսազդանիշ, ճանապարհային երթևեկությունը կարգավորելու համար նախատեսված ազդանշանային օպտիկական սարք։ Լուսացույցները կարգավորում են մարդկանց, ավտոմեքենաների, մոտոցիկլների, հեծանիվների, տրամվայների, տրոլեյբուսների, մետրոյի և երկաթգծի գնացքների, նավերի երթևեկությունը։ Օգտագործվում է նաև ձեռնարկություններում դիսպետչերական ազդանշման համար։ Լինում են 1-5-աչքանի։ Լուսազդանիշում օգտագործվում են կարմիր, կանաչ, դեղին, կաթնագույն, կապույտ ապակիներ։ Լուսազդանիշն ամրացնում են սյուներին, կայմերին, ազդանշանային կամրջակներին, ցածր պատվանդաններին, բարձակներին։ Երկաթուղային լուսազդանիշները լինում են ոսպնյակային և շողարձակային։ Ոսպնյակային լուսազդանիշները յուրաքանչյուր ազդանշանի համար ունի առանձին օպտիկական սարք՝ կազմված էլեկտրալամպից և մի քանի ոսպնյակից, շողարձակայինն ունի մեկ օպտիկական սարք, բայց ավելի բարդ կառուցվածքով։


== Պատմություն ==

Առաջին անգամ լուսացույցն օգտագործվել է 1868 թ-ի դեկտեմբերի 10-ին Լոնդոնում պառլամենտի շենքի մոտ։ Նրա գյուտարարը, Ջոն Փիք Նայթը, երկաթգծի սեմաֆորների մասնագետ էր։ Նրա ստեղծած լուսացույցը մարդու միջոցով էր կառավարվում։ Այն ուներ հատուկ սլաքներ, որոնց համապատասխան դիրքը ծառայում էր որպես ազդանշան երթևեկողների համար։
Իսկ առաջին ավտոմատացված լուսացույցների համակարգը 1910 թ-ին ստեղծվել և արտոնագրվել է Չիկագոյում Էրնսթ Սիրինի կողմից։ Այս անգամ սլաքների փոխարեն երթևեկությունը կարգավորվում էր «Stop» (կանգնել) և «Proceed» (անցնել) բառերի միջոցով։
Իսկ այսօրվա լուսացույցներին շատ թե քիչ նման էլեկտրական սարքը ստեղծվել է 1912 թ-ին Սոլթ-Լեյք-Սիթիում՝ Լեսթեր Վայրի կողմից։ Այս լուսացույցն ուներ կարմիր և կանաչ էլեկտրական լամպեր։
1920 թ-ից Դեթրոյթում և Նյու-Յորքում կիրառվում են եռագույն (կարմիր, դեղին, կանաչ) լուսացույցները, որոնց գյուտարարներն են՝ Վիլյամ Փոթսը և Ջոն Հարիսը։ 1922 թ-ին նման լուսացույցները հայտնվում են նաև Եվրոպայում (սկզբից՝ Փարիզում և Համբուրգում)։
Buy the World

«Buy the World», ամերիկացի երաժշտական պրոդյուսեր Mike Will Made It-ի երգը, որը կատարում են ռեփերներ Future-ը, Լիլ Ուեյնը և Քենդրիկ Լամարը։ Այն թողարկվել է 2014 թվականի հունիսի 17-ին՝ որպես Mike Will Made It-ի «Ransom» անվանումը կրող միքսթեյպի առաջին սինգլ։


== Թողարկում ==
2014 թվականի հունիսի 4-ին Mike Will Made It-ը հրապարակում է երգի շապիկի պատկերը, իսկ հունիսի 13-ին երգից մի փոքր հատված տեղադրում է համացանցում։ Այն ամբողջական տարբերակով ներկայացվում է հունիսի 16-ին, իսկ հաջորդ օրը հասանելի է դառնում iTunes-ում ներբեռնման համար։


== Երգացանկ ==
Թվային ներբեռնում«Buy the World» (Հայհոյանքներով) – 3։46
«Buy the World» (Առանց հայհոյանքների) – 3։46


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի բառերը Archived 2015-09-06 at the Wayback Machine. MetroLyrics-ում
Սիրուելա

Սիրուելա  (իսպ.՝ Siruela), մունիցիպալիտետ Իսպանիայի Էստրեմադուրա ինքնավար համայնքի Բադախոս նահանգի Լա Սիբերիա շրջանում։ Զբաղեցնում է 202 կմ² մակերես։ Բնակությունը կազմում է 2199 մարդ (2010 թվական)։ Վարչական կենտրոնից գտնվում է 87 կմ հեռավորության վրա։ Քաղաքի հովանավոր պաշտպանը Սուրբ կույս Ալտագրասիան է


== Բնակչություն ==


== Ծանոթագրություններ ==
Չիմլի

Չիմլի, գյուղակ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 18 կմ հյուսիս֊արևելք, Կուր գետի ձախակողմյան շրջանում։


== Բնակչություն ==
XX դարի սկզբին ուներ 9 տուն՝ 73 բնակչով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Հակաֆաշիստական Ընդհատակյա Հայրենասիրական Կազմակերպություն

Հակաֆաշիստական Ընդհատակյա Հայրենասիրական Կազմակերպություն (ՀԸՀԿ), խորհրդային ռազմագերիների հակաֆաշիստական կազմակերպություն. գործել է ԽՍՀՄ Հայրենական Մեծ Պատերազմի ժամանակ, ԽՍՀՄ, Լեհաստանի, Ֆրանսիայի՝ գերմանաֆաշիստական զորքերի օկուպացրած տարածքներում։ Ստեղծվել է 1942-ի մայիսին, ոչ ռուս ռազմագերիների Բենյամինովոյի (Վարշավայի մոտ) ճամբարում, որտեղ ֆաշիստական հրամանատարությունը կազմակերպում էր ազգ. գումարտակներ (այդ թվում՝ Հայկական ազգային լեգեոնը)։ Կազմակերպությունը ղեկավարում էր ընդհատակյա կենտրոնական բյուրոն, որը գլխավորում էր խորհրդային բանակի մայոր Ս. Յաղջյանը (բյուրոյի անդամներ՝ սպաներ Վ. Վարդանյան, Բ. Պետրոսյան, Ա. Ղազարյան, Դ. Մինասյան, Ա. Կարապետյան, Լ. Տիտանյան)։ ՀԸՀԿ կապ է հաստատել լեհ հայրենասերների հետ, ծրագրել համատեղ ապստամբություն, որը սակայն տեղի չունեցավ ճամբարը 1943-ի հոկտեմբերին Ֆրանսիա տեղափոխելու պատճառով։ Մեկ գումարտակ փոխադրվեց գերմանացիների օկուպացրած Մայկոպի շրջան, մյուսը՝ Ժիտոմիր։ 1943-ի սեպտեմբերին հայկական լեգեոնը փոխադրվեց Ֆրանսիա (Մանդ), որտեղ ղեկավարությունը կապեր հաստատեց ֆրանսիական Դիմադրության շարժման մասնակիցների և Ֆրանսիայի հարավի հայ հայրենասերների հետ։ 1944-ի հունիսին հայկական լեգեոնի մեկ գումարտակ, որը տեղակայված էր Լա Մանշի շրջանում, ապստամբեց, անցավ դաշնակիցների կողմը և նրանց հետ մասնակցեց Սոմ դեպարտամենտի ազատագրմանը։ ՀԸՀԿ-յան հայկական լեգեոնի բոլոր գումարտակներն անցան ֆրանսիացի ազատ հրաձիգների ու պարտիզանների կողմը և համատեղ մասնակցեցին գերմանացի օկուպանտներից Ֆրանսիայի հարավի ազատագրմանը (1944-ի հուլիս-սեպտեմբեր)։ 1944-ի օգոստոսին ֆրանսիական Դիմադրության շարժմանը հարած հայ ռազմագերիներից կազմակերպվեց Խորհրդային առաջին պարտիզանական գունդը Ֆրանսիայում։ ՀԸՀԿ-յան ընդհատակյա բյուրոներ են գործել Հոլանդիայում, Հունաստանում, Հարավսլավիայում, Ալբանիայում, Չեխոսլովակիայում։
Դարադահ

Դարադահ, լեռնագագաթ Անտիտավրոսյան լեռնահամակարգում, Եփրատի աջ կողմում։ Արաբկիր քաղաքից մոտ 25 կմ հեռավորությամբ։


== Ծանոթագրություններ ==
Undisclosed Desires

Madness՝ բրիտանական Muse խմբի երգն է իրենց The Resistance ալբոմից։ Թողարկվել է թվային ներբեռնման համար որպես առանձին սինգլ 2009 թ. նոյեմբերի 16-ին։ Երգի հեղինակն է Մեթյու Բելլամին, տևողությունն է՝ 4 րոպե 39 վայրկյան։
Սկավառակի շապիկը պատրաստել է լոնդոնյան «La Boca» դիզայնի ստուդիան։

Երգացանկ«Undisclosed Desires» - 3։56
«Undisclosed Desires» (Thin White Duke remix) - 7։40
«Undisclosed Desires» (Thin White Duke remix edit) - 4։51
«Undisclosed Desires» (The Big Pink remix) - 4։30Ձայնագրել են՝Մեթյու Բելլամի - վոկալ, ստեղնային գործիքներ
Քրիս Վոլսթենհոլմ - բաս-կիթառ, բեք-վոկալ
Դոմինիկ Հովարդ - հարվածային, սինթեզատոր
Марк Стент - մասթերինգ
Тед Дженсен - ձայնային ռեժիսոր
Ադրիան Բաշբի – ինժիներինգ


== Ծանուցումներ ==
Էդ Դիվանիա (քաղաք)

Էդ Դիվանիա (արաբ․՝ الديوانية‎‎), քաղաք, որը գտնվում է Իրաքում, Կադիսիայի մուհաֆազայի վարչական կենտրոնը։
2011 թվականի դրությամբ քաղաքի բնակչությունը կազմում է մոտ 400,000 մարդ։
Գտնվում է Տիգրիս և Եփրատ գետերի միջագետքում, Հիլա գետի վրա (Եփրատի աջ վտակը), ծովի մակարդակից 16 մետր բարձրության վրա։ Քաղաքի միջով անցնում է Բաղդադն ու Բասրան միացնող երկաթագիծը։
Հարուստ գյուղատնտեսական շրջանի կենտրոնն է, այստեղ աճում են հացահատիկներ (հիմնականում բրինձ) և խուրմա։ Քաղաքում է գտնվում ավտոմոբիլային անվադողերի արտադրության գործարանը, որը նախկինում անվադողեր է ապահովում Իրաքի մեծ մասում։
Էֆ Դիվանիայում է գտնվում իրաքյան բանակի 8-րդ դիվիզիայի շտաբը։
Օրնիթոլոգիայի համար Էդ Դիվանիան քաղաք է, որն հարուստ է թռչուններով։


== Կլիմա ==


== Ծանոթագրություններ ==
Անդրանիկ Օզանյանի հուշարձան (Ուջան)

Անվան այլ կիրառումների համար տե՛ս՝ Անդրանիկ Օզանյանի հուշարձան (այլ կիրառումներ)Անդրանիկ Օզանյանի հուշարձան, գտնվում է Հայաստանի Արագածոտնի մարզի Ուջան գյուղում։ Ընդգրկված է Ուջանի պատմության և մշակույթի անշարժ հուշարձանների ցանկում։


== Պատմություն ==
Հայ ժողովրդի ազգային հերոս զորավար Անդրանիկի հուշարձանը Ուջան գյուղում կառուցվել է տեղի բնակիչների նախաձեռնությամբ և միջոցներով։ Սա Անդրանիկի առաջին կիսանդրին է Հայաստանում։ Հուշարձանը տեղադրվել է 1967 թ. հունիսի 3-ի գիշերը՝ գաղտնի, քանի դեռ այդ օրերին Խորհրդային Հայաստանի ղեկավարությունը գտնվում էր Մոսկվայում։ Զորավար Անդրանիկի նույնիսկ անունը չէր հիշատակվում Հայոց պատմության դասագրքերում, որովհետև ազգային ազատագրման պայքարը սովետական տարիներին համարվում էր ազգայնամոլության դրսևորում։
Բացման արարողությանը ներկա էին նաև Անդրանիկի զինակիցները։


== Հեղինակ ==
Քանդակագործ` Միքայել Ավետիսյան


== Պատկերասրահ ==


== Տես նաև ==
Անդրանիկ Օզանյանի հուշարձան (Երևան, Կենտրոն)
Անդրանիկ Օզանյանի հուշարձան (Երևան, Մալաթիա-Սեբաստիա)
Անդրանիկ Օզանյանի հուշարձան (Վառնա)
Անդրանիկ Օզանյանի հուշարձան (Արտաշատ)
Անդրանիկ Օզանյանի հուշարձան (Ջրահովիտ)


== Ծանոթագրություններ ==


== Արտաքին հղումներ ==
Անդրանիկի վերադարձը Հայաստան
Մոգիլյանսկի (Չերտկովսկի շրջան)

Մոգիլյանսկի (ռուս.՝ Могилянский), գյուղ Ռուսաստանի Ռոստովի մարզի Չերտկովսկի շրջանում։ Մտնում է Ալեքսեևո-Լոզովսկի գյուղական համայնքի կազմի մեջ։
Ակվավիվա դելե Ֆոնտի

Ակվավիվա դելե Ֆոնտի (իտալերեն՝ Acquaviva delle Fonti), քաղաք Իտալիայում, գտնվում է Ապուլիա մարզի Բարի գավառում։
Բնակչությունը 21 613 մարդ, բնակչության խտությունը 166 մարդ/կմ²։ Զբաղեցնում է 130 կմ² տարածք։ Փոստային ինդեքս՝ 70021։ Հեռախոսային կոդ՝ 00080։
Բնակչության հովանավորներ համարվում են Մարիամ Աստվածածինը և Եվստաթեոսը։


== Ժողովրդագրություն ==
Բնակչության աճը


== Արտաքին հղումներ ==
Քաղաքի պաշտոնական կայքը (իտալ.)


== Ծանոթագրություններ ==
Ջորջ Դոքմեջյան

Ջորջ Դոքմեջյան (լրիվ անունը՝ Դյոկմեջյան Գուրգեն Ջորջ կրտսեր (անգլերեն՝ Courken George Deukmejian, Jr.), հունիսի 6, 1928(1928-06-06), Մենանդս, Օլբանի շրջան, Նյու Յորք, ԱՄՆ - մայիսի 8, 2018(2018-05-08), Լոնգ Բիչ, Լոս Անջելես շրջան, Կալիֆոռնիա, ԱՄՆ), հայազգի ամերիկյան պետական և քաղաքական գործիչ։


== Կենսագրություն ==
Հայրը՝ Գուրգեն Ջորջ Դոքմեջյանը, եղել է գորգավաճառ Այնթապից։ ԱՄՆ ներգաղթելուց հետո նա ամուսնացել է Դոքմեջյանի մոր՝ էրզրումցի Ալիս Դոքմեջյանի հետ (օրիորդական ազգանունը՝ Գայրդյան)։ Վերապրել են Ցեղասպանությունը, տեղափոխվել ԱՄՆ։ Ավարտել է Նյու Յորքի Սենթ Ջոն համալսարանի իրավաբանական ֆակուլտետը, 1955 թվականին տեղափոխվել է Կալիֆոռնիա, որտեղ 1963 թվականին ընտրվել է նահանգային ժողովի անդամ (առ 1967 թվական), 1967-1979 թվականներին` նահանգային սենատոր, 1979-1988 թվականներին` Կալիֆոռնիայի ընդհանուր դատախազ։ 1982-1991 թվականներին զբաղեցրել է Կալիֆոռնիայի նահանգապետի պաշտոնը։ 1985 թվականին Դոքմեջյանի նախաձեռնությամբ ապրիլի 24-ը Կալիֆոռնիայում հայտարարվեց Հայոց ցեղասպանության զոհերի հիշատակի օր։ 1990 թվականին Դոքմեջյանը հատուկ հայտարարագրով ապրիլի 24-ը հռչակեց Հիշատակի պետական օր և կոչ արեց համայն մարդկությանը միանալ հայ զոհերի հիշատակի հարգանքի այդ տուրքին։


== Ծանոթագրություններ ==


== Արտաքին հղումներ ==
«ԵՍ, ԿալիֆոռՆԻԱՅԻ ՆԱՀԱՆԳԱՊԵՏ ՋՈՐՋ ԴՈՔՄԵՋՅԱՆՍ...»
Ջորջ Դոքմեջեանը ԱՄՆ-ի նորագոյն պատմութեան սիրված քաղաքական գործիչներից մէկն էր և հայ ժողովրդի նուիրեալ զաւակը. ՄԵԾ ՀԱՅՔ հաղորդաշարի հիմնադիր և հաղորդավար՝ ռազմաքաղաքական վերլուծաբան Մնացական Խաչատրյանը՝ Կալիֆորնիայի ամենասիրված նահանգապետի մասին։ [1]
Ջորջ Դոքմեջյանը ԱՄՆ-ի նորագույն պատմության սիրված քաղաքական գործիչներից մէկն էր և հայ ժողովրդի նվիրյալ զավակը. ռազմաքաղաքական վերլուծաբան Մնացական Խաչատրյանը՝ Կալիֆորնիայի ամենասիրված նահանգապետի մասին։ [2]
Բոլեսլավ Բերուտ

Բոլեսլավ Բերուտ (լեհ.՝ Bolesław Bierut, ( արտասանություն) ապրիլի 18, 1892(1892-04-18)[…], Լյուբլին, Լյուբլինի գավառ, Լուբլինի նահանգ, Warsaw general-governorate, Ռուսական կայսրություն - մարտի 12, 1956(1956-03-12)[…], Մոսկվա, ԽՍՀՄ), լեհ քաղաքական և պետական գործիչ։
1918 թվականի դեկտեմբերից եղել է Լեհաստանի կոմունիստական կուսակցության (ԼԿԿ) անդամ։ Եղել է 1942 թվականին հիմնադրված Լեհական բանվորական կուսակցության (ԼԲԿ) ղեկավարներից։ 1944 թվականի հունվարի 1-ին եղել է վերաօկուպացված լեհական հողերում (Լյուբլին) ստեղծված Կրայովա Ռադա Նարոդովայի (ժամանակավոր լեհական կառավարություն) նախագահը։ 1947–1952 թվականներին՝ Լեհական Հանրապետության նախագահ, 1952–1954 թվականներին՝ ԼԺՀ նախարարների խորհրդի նախագահ, 1948 թվականից՝ Լեհաստանի միացյալ բանվորական կուսակցության (ԼՄԲԿ) ԿԿ–ի նախագահ, 1954 թվականից՝ ԼՄԲԿ ԿԿ–ի առաջին քարտուղար։


== Ծանոթագրություններ ==
Գուարդա Մոր

Գուարդա Մոր (պորտ.՝ Guarda-Mor), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հյուսիս-արևմտյան մասում։ Մտնում է Պարակատու գավառի կազմի մեջ։ Բնակչությունը կազմում է 7201 մարդ՝ 2006 թվականի տվյալներով։ Գրավում է 2 065,595 կմ2 տարածք։ Բնակչության խտությունը կազմում է՝ 3,5 մարդ/կմ2։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 94.007.046,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 13.524,25 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,744 (տվյալները ՄԱԿ-ի զարգացման ծրագրի)։
ORF

Österreichischer Rundfunk (ORF), Ավստրիայի ազգային հեռուստառադիոընկերություն։ Եվրոպական հեռարձակողների միության անդամ է։ Գլխավոր գրասենյակը գտնվում է Վիեննայում, և Ավստրիայի բոլոր 9 նահանգներում գործում են մարզային ստուդիաներ։


== Հեռուստատեսություն ==
ORF eins
ORF eins HD
ORF2 (մարզային հաղորդումների հետ)
ORF2 HD
ORF2 Europe
ORF III (հիմնվել է 2011 թ. հոկտեմբերի 26-ին)
ORF Sport +
3sat (ARD, ZDF և SF հետ համատեղ)ORF Մարզային հեռուստաստուդիաներCarinthia
Burgenland
Niederösterreich
Oberösterreich
Salzburg
Siegbert Stronegger.
Regional studio Styria
Regional studio Tyrol
Kulturhaus Tirol
Regional studio Vorarlberg
Regional studio Vienna


== Ռադիո ==
Ö1 - մշակութային և հասարակական լրատվական ռադիոկայան
Hitradio Ö3 - փոփ-երաժշտություն
FM4 - ալտերնատիվ երիտասարդական մշակույթՄարզային ռադիոկայաններԼուծարված «Ö1» ռադիոկայանի հիմքում ստեղծվել են հետևյալ նահանգային ռադիոկայանները՝

Radio Burgenland
Radio Kärnten
Radio Niederösterreich
Radio Oberösterreich
Radio Salzburg
Radio Steiermark
Radio Tirol
Radio Vorarlberg
Radio Wien


== Արտաքին հղումներ ==
Պաշտոնական կայք (Գերմաներեն)


== Ծանոթագրություններ ==
Կուլլագա

Կուլլագա (էստ․՝ Kullaga), գյուղ Էստոնիայի Տարտումաա նահանգի Կամբյա շրջանում։
2011 թվականի տվյալներով գյուղում բնակվում էր 40 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պարենի և գյուղատնտեսության կազմակերպություն

ՄԱԿ-ի պարենի և գյուղատնտեսության կազմակերպություն (FAO, անգլերեն՝ Food and Agriculture Organization, ֆրանսերեն՝ Organisation des Nations unies pour l'alimentation et l'agriculture, իտալերեն՝ Organizzazione delle Nazioni Unite per l'Alimentazione e l'Agricoltura), միջազգային կազմակերպություն, Միավորված Ազգերի Կազմակերպության (ՄԱԿ) մասնագիտացված գործակալություն։ 
Հիմնադրվել է 1945 թվականին։ Նպատակն է պարենի մատակարարման բարելավումը և բնակչության կենսամակարդակի ցուցանիշների, գյուղատնտեսական մթերքների արտադրության արդյունավետության և գյուղ, բնակչության կենսապայմանների բարելավումը։ Հիմնական գործունեությունը ծավալում է սննդի որակի, գյուղատնտեսական, անտառտնտեսվարման, օվկիանոսի կենսաբանական պաշարների պահպանության և արդյունավետ օգտագործման, ինչպես նաև վիճակագրական ուսումնասիրությունների նախապատրաստման, տեխնիկական աջակցության, ներդրումային գործունեության տեղեկատըվության հավաքի, վերլուծության և տարածման ոլորտում։ Մեծ ուշադրություն է հատկացնում գյուղատնտեսական մթերքների մարկետինգին, կայուն զարգացմանը։ Նստավայրը Հռոմում է։


== Ծանոթագրություններ ==


== Արտաքին հղումներ ==
Պաշտոնական կայք
Պարենի և գյուղատնտեսության կազմակերպություն, ՄԱԿ-ի հայաստանյան գրասենյակ Archived 2014-09-29 at the Wayback Machine.
Պարենի և գյուղատնտեսության կազմակերպություն, ՀՀ Արտաքին գործերի նախարարություն Archived 2014-06-27 at the Wayback Machine.
Փելի

Փելի (վրաց.՝ ფელი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1370 մետր բարձրության վրա։ Շրջկենտրոն Գորիից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Յաշիկեյ

Յաշիկեյ (ռուս.՝ Яшикей, բաշկիրերեն՝ Йәшекәй), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։ Գտնվում է Սաֆարովսկի գյուղական խորհրդի կազմում։


== Աշխարհագրական դիրք ==
Հեռավորությունը՝ 

Շրջանի կենտրոն (Չիշմի)՝ 17 կմ,
Գյուղական խորհրդի կենտրոն (Սաֆարովո)՝ 5 կմ,
Մոտակա երկաթուղային կայարան (Չիշմի)՝ 17 կմ։


== Բնակչություն ==
Բնակչությունը 2009 թվականին գրանցված տվյալներով կազմել է 9 մարդ, 2010 թվականին՝ 8 մարդ։


== Ազգային կազմ ==
2002 թվականի մարդահամարի համաձայն գերակշռող ազգությունը թաթարներն են (75%)։ 


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկոլուկսկի շրջան

Վելիկոլուկսկի շրջան (ռուս.՝ Великолукский район), մունիցիպալ շրջան Ռուսաստանի Դաշնության Պսկովի մարզում։
Ստեղծվել է 1927 թվականին։ Վարչական կենտրոնը՝ Վելիկիե Լուկի։


== Աշխարհագրություն ==
Շրջանի տարածքի մակերեսը կազմում է 2960,2 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 22554 մարդ։ Բնակչության խտությունը կազմում էր 7,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մորտիմեր Ցուկերման

Մորտիմեր Բենջամին Ցուկերման (անգլ.՝ Mortimer Benjamin Zuckerman, հունիսի 4, 1937(1937-06-04), Մոնրեալ, Քվեբեկ, Կանադա),  կանադա- ամերիկյան միլիարդատեր, մեդիամագնատ, ամսագրի խմբագիր և ներդրող։
,


== Կենսագրություն ==
Ցուկերմանը ԱՄՆ-ի անշարժ գույքի ներդրումային խոշորագույն հիմնադրամներից մեկի՝ Բոստոնի անշարժ գույքի անգլ.՝ Boston Properties համահիմնադիրն է, գործադիր նախագահը և նախկին գործադիր տնօրենը։ Ցուկերմանը նաև Նորություններ և համաշխարհային զեկույց US News & World Report ամսագրի սեփականատերն ու հրատարակիչն է, որտեղ էլ նա գլխավոր խմբագիր էր։ Նա նախկինում ղեկավարել է Նյու Յորքի Դել Նյուզ ամսագիրը, Ատլանտյան օվկիանոս և Ֆաստ կազմակերպությունները։ Ֆորբեսիի 2016 թվականի աշխարհի միլիարդատերերի ցուցակում նա զբաղեցրել է 688-րդ տեղը։ Այդ ժամանակ նա ուներ 2,5 միլիարդ ԱՄՆ դոլար կարողություն։ 2020 թվականի հունվարի դրությամբ նրա կարողությունը գնահատվում է 3 միլիարդ դոլար։ 2006 թվականի մայիսին Ցուկերմանը իր բարեգործական հիմնադրամից խոստացավ տրամադրել 100 միլիոն դոլար՝ ստեղծելու նոր Մեմորիալ Սլոուն Կետերինգի անվան քաղցկեղի կենտրոնը անգլ.՝ Memorial Sloan Cancer Center։ Նրա նվիրատվությունը կենտրոնի պատմության մեջ ամենամեծ անհատական ​​պարտավորությունն էր։
2012 թվականի դեկտեմբերին Ցուկերմանը խոստացավ 200 միլիոն դոլար ֆինանսավորել Կոլումբիայի համալսարանի Մորթիմեր Ցուկերմանի խելացի վարքագծի ինստիտուտը։


== Անձնական կյանք ==
1996 թվականին Ցուկերմանը ամուսնացել է Արվեստի ազգային պատկերասրահի հիմնադիր Մարլա Պրաթերի հետ։ Նրանք ամուսնալուծվել են 2001 թվականին։ Ցուկերմանը ԱՄՆ-ի քաղաքացի է դարձել 1977 թվականին։ 2008 թվականի դեկտեմբերի 19-ին ծնվել է Ցուկերմանի երկրորդ դուստրը՝ Ռենե Էսթերը, իսկ մոր ինքնությունը անհայտ է։ Երեխայի ծննդյան մասին 2008 թվականի դեկտեմբերի 23-ին հայտարարվել է Դել Նյուզ ամսագրում։ Ցուկերմանը 2008 թվականից վեգան է։


== Ծանոթագրություններ ==


== Արտաքին հղումներ ==
«Mort Zuckerman: The Wages of a Phony Recovery»։ www.jewishworldreview.com։ Արխիվացված է օրիգինալից 2022-01-20-ին։ Վերցված է 2022-01-20 
«Mort Zuckerman»։ www.huffpost.com (անգլերեն)։ Վերցված է 2022-01-20  
«Mortimer B. Zuckerman»։ www.c-span.org։ Վերցված է 2022-01-20  
«Mort Zuckerman» (en-US)։ Վերցված է 2022-01-20
Ազգային հետախուզական կազմակերպություն (Թուրքիա)

Ազգային հետախուզական կազմակերպություն (թուրքերեն՝ Milli İstihbarat Teşkilatı), թուրքական հատուկ ծառայություն, որն ստեղծվել է 1965 թվականին Թուրքիայի ազգային անվտանգության ծառայության լուծարումից հետո։
Համաձայն նախկին տնօրեն Ատաչ Յավուզի կազմակերպությունում ռազմական ներկայությունն չնչին է։ Այս կազմակերպությունը ունի ռազմական ժառանգություն։ 1990 թվականին կազմակերությունում զինծառայողների քանակաը կազմել է 35 %: Այսօր այն կազմում է 4,5 % և համարվում կազմակերպության ստորին էշելոններից մեկը։
Քարտուղարի նախկին տեղակալ Ջեվաթ Ունեշը նշել է, որ MİT-ը յուրաքանչյուր պետական հեղաշրջման ժամանակ որպես ռազմական կառույց իր վրա էր վերցնում սահմանված առաջնահերությունների կազմակերպումը։
Հուսալիության ապահովման նպատակով կազմակերպության աշխատակիցների ընտանիքների անդամները գտնվում են հսկողության տակ։ Նախկին տեղակալ Էմրե Թաները նշել է, որ արդեն այդպես չէ։ Նրան են վերագրում MİT-ի և ոստիկանության հետախուզության հապավուների ստեղծումը։ Թաները 2009 թվականի սկզբին հայտարարել է ոստիկանության հետախուզության վերաստեղծման մասին։
MİT-ը համագործակցում է ամերիկյան հատուկ ծառայությունների հետ։


== Պատմություն ==
Թուրքիայում հետախուզական ծառայություն ստեղծելու փորձերը սկսվեցին Օսմանյան կայսրության գոյության վերջին տարիներին։ Կարիք կար քաղաքական միությունները պաշտպանել արերկրյա ճնշուներից, երկրի ներսում կանխել անջատողական շարժումները և այս ամենը հանգեցրեց նրան, որ 1913 թվականի նոյեմբերի 17-ին Էնվեր փաշայի գլխավորությամբ ստեղծվեց Թեշքիլաթ-ը մահսուսե հատուկ կազմակերպությունը։ 1918 թվականի հոկտեմբերի 30-ին կնքված հրադադարից հետո նշված կազմակերպությունը ուծարվեց։
Ի տարբերություն այլ երկրների «MIT-ը» կատարում է և ներքին, և արտաքին գործառույթներ։ Այն ստեղծվել է 1965 թվականին։ «MIT-ը» փոխարինում է իրենից առաջ գործող Թուրքիայի ազգային անվտանգության ծառայությանը (թուրքերեն՝ Milli Emniyet Hizmeti, որն էլ իր հերթին ստեղծվել է 1926 թվականին Աթաթուրքի կողմից, դրանում բնականաբար ուժեղ էր ռազմական ներկայությունը, հենց դա էր երևում երկրում ռազմական դրություն հայտարարելու ժամանակ, որն էլ հասարակական ճնշման տակ կազմակերպությունում զինվորական ներկայությունը 35 %-ից դարձրեց 4,5 %։ Նոր աշխատակիցները ընդունվում են, կամ նախկին աշխատակիցների ընտանիքներից, կամ Թուրքիայի պետական էլիտայից։
Կամզակերպությունը ունի ոստիկանական ներուժ համագործակցում է ժանդարմերիայի հետ և կարող է համարվել գաղտնի ոստիկանություն, այդ պատճառով այն մշտական մրցակցության մեջ է գտնվում ոստիկանության հետախուզությունների հետ։


== Ծանոթագրություններ ==


== Արտաքին հղումներ ==
http://www.mit.gov.tr/ Национальной разведывательной организации Турции. պաշտոնական կայք
Энвер Алтайлы. Трудный путь к свободе. Рузи Назар: от Красной армии до ЦРУ (Глава 14. Рузи в Турции: Солдаты, заговоры, политика // Турецкая разведка, стр. 262) Archived 2017-08-29 at the Wayback Machine.
Հոպեգարտեն

Հոպեգարտեն (գերմ.՝ Hoppegarten), կոմունա Գերմանիայում, Բրանդենբուրգի տարածքում։
Մտնում է Մերկիշ Օդեռլենդի շրջանի կազմի մեջ։ Բնակչությունը 16 802 մարդ է (2010 թվականի դեկտեմբերի 31–ի տվյալներով)։ Զբաղեցնում է 31,88 կմ² տարածք։ Պաշտոնական կոդը՝ 12 0 64 227։
Կոմունան ստորաբաժանվում է 3 գյուղական համայնքի։


== Ծանոթագրություններ ==
Էդուարդ Թերզյան

Էդուարդ Թերզյան (1882, Ստամբուլ, Օսմանյան կայսրություն - 1955, Կիպրոս), հայ նկարիչ։ 
Որդին է բանաստեղծ Թովմաս Թերզյանի։


== Կենսագրություն ==
Ծնվել է Կ. Պոլսում։ Կրթությունն ստացել է ծննդավայրում, ապա շարունակել Վենետիկում, հետևելով նկարչության։ Մասնագիտությունը կատարելագործել է Վիեննայի գեղարվեստների վարժարանում։ Մեծ եղեռնից հետո անցել է ԱՄՆ։ 1921 թվականին Նյու-Յորքում բացված մի ցուցահանդեսում ցուցադրվել են նրա մի քանի նկարները, որոնք մամուլում լավ գնահատականի են արժանացել։ Հետագայում մասնակցել է բազմաթիվ ցուցահանդեսների։ Հիմնականում ապրել է Հունաստանում։ Մահացել է Կիպրոսում։


== Աղբյուրներ ==
Ակուտան (հրաբուխ)

Ակուտան (անգլ.՝ Akutan), գործող հրաբուխ, որը գտնվում է համանուն կղզում և գտնվում Ալեության կղզիներում՝ ԱՄՆ-ի Ալյասկա նահանգի կազմում։
Ակուտանը ստրատոհրաբուխ է, 1303 մետր բարձրությամբ։ Հրաբուխը կազմված է 2 կոներից։ Լեռը, որի վրա ձևավորվել է հրաբուխը, կազմավորվել է 1600 տարի առաջ։ Հրաբխի շուրջը տեղակայված են 3 հրաբային լճեր։ Ներկայումս ակտիվ է հրաբխի ավելի բարձր կոնը, որը հազվադեպ լավա է արտանետում դեպի Երկրի մակերևույթ։ հենց հրաբխի մեծ կոնուսի խառնարանում նկատվում է ֆումարոլային ակտիվություն։ Հրաբխի հյուսիս-արևելքում կան տաք աղբյուրներ։ Հրաբխի ամենամագմատիկ ապարները համարվում են անդեզիտներ, իսկ ավելի երիտասարդները՝ բազալտայիններ։
1790 թվականից սկսած՝ հրաբուխը ժաթքել է ավելի քան 35 անգամ։ Հրաբխի ժայթքումները սովորաբար ունենում են չափավոր բնույթ և տևում են ոչ ավելի, քան մի քանի շաբաթ։ Ժայթքումներն ընթանում են հրաբխային խարամի, հրաբխային ռումբրերի արտանետմամբ, պիրոկլաստիկ և լավային հոսքերի առաջացմամբ, լահարներով, քարանկումներով։ Ավելի ցածր կոնի ժայթքման հետևանքով 1852 թվականին կղզու մակերեսը ավելացել է։ 1978 թվականի ժայթքման ժամանակ լավային հոսքերը հազիվ չհասան Խաղաղ օվկիանոսի ջրերին։ Հրաբխային մոխիրը ամենաշատը բարձրացել է 1991 թվականին՝ 4500 մետր։ Վերջին անգամ հրաբուխը իրեն հիշեցնել տվեց 1992 թվականի դեկտեմբերի 18-ին՝ հրաբխի լանջի կողային ճաքերից աննշան պայթյունային գործողություններով։
Հրաբխի մոտ ապրում են տեղաբնիկ ցեղեր և զբաղվում ձկան վերամշակմամբ։


== Արտաքին հղումներ ==
Volcano Live — John Search
Alaska Volcano Observatory — Ալյասկայի հրաբխային օբսերվատորիա
Peakbagger.com
(2140) Կեմերովո

(2140) Կեմերովո (անգլ.՝ Kemerovo), աստերոիդ աստերոիդների հիմնական գոտում։ Հայտնաբերվել է 1970 թվականի օգոստոսի 3-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,987378 ա. մ., առավելագույնը մոտենում է 2,8212 ա. մ. հեռավորության վրա և հեռանում 3,1536 ա. մ.։ Արեգակի շուրջ մեկ ամբողջական պտույտ է կատարում 1885,96 երկրային օրվա ընթացքում, իր ուղեծրով շարժվելով միջինում 0,190884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2140) Կեմերովո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թեղուտի անտառ

Անվան այլ կիրառումների համար տե՛ս՝ Թեղուտ
Թեղուտի անտառ, գտնվում է Հայաստանի հյուսիսային մասում, Գուգարաց լեռների հյուսիսահայաց լանջերի 700-2200 մ բարձրությունների վրա։ Տեղանքը մասնատված է բազմաթիվ ձորերով և ձորակներով։ Ռելիեֆի մասնատվածությամբ պայմանավորված կարճ հեռավորությունների վրա առկա են միկրոկլիմայական, հողային, անտառային խիստ բազմազան պայմաններ։ Տարածքի կլիման բարխառն է և կլոր տարին համեմատաբար խոնավ։ Տեղումների միջին տարեկան քանակը կազմում է 640 մմ է։ Ձմեռը բավականին ցուրտ է, գարունը՝ բարեխառն-ցուրտ, ամառը՝ բարխառն շոգ և երկարատև, աշունը՝ տաք և երկարատև։
Հողերը տիպիկ անտառային են՝ գորշ, դարչնագույն-գորշ և գորշավուն։ Գերակշռում են մեծ հզորության ծանր հողերը, հարուստ են հումուսով և թույլ ջրաթափանց են։ Հողի մակերևույթը ծածկված է փուրխր անտառային թաղիքով։
Տարածքի գերակշռող բուսականությունը հաճարենու անտառներն են և նրա մնացորդները, որոնք սովորաբար զբաղեցնում են հյուսիսային, հյուսիսարևելյան և հյուսիսարևմտյան կողմանդրության լանջերը։
Թեղուտի անտառը Հայաստանում ամենալավ պահպանված անտառային տարածքներից է՝ հարուստ կենսաբազմազանությամբ, այդ թվում՝ շուրջ 200 բուսատեսակով, կաթնասունների 55, թռչունների 86, սողունների 10 և երկկենցաղների 4 տեսակներով։ Այս բուսատեսակներից և կենդանատեսաներից շատերը հազվադեպ հանդիպող են և գտնվում են ոչնչացման եզրին, իսկ 6 բուսատեսակ և 26 կենդանատեսակ ընդգրկված են Հայաստանի Կարմիր գրքում։
Սպանություններ մեկ շենքում

«Սպանություններ մեկ շենքում» (անգլ.՝ Only Murders in the Building), ամերիկյան կատակերգական հեռուստասերիալ, որի պրեմիերան կայացել է 2021 թվականի օգոստոսի 31-ին Hulu հեռուստաալիքով։ Գլխավոր դերասաններն են Սթիվ Մարտինը, Սելենա Գոմեսը և Մարտին Շորթը։


== Սյուժե ==
Հեռուստասերիալի հերոսները երկու տղամարդ և մի կին են, որոնք ապրում են Մանհեթենում գտնվող շքեղ տանը։ Նրանք սիրում են մռայլ դետեկտիվ պատմություններ և միասին որոշում են այդ ժանրին նվիրված փոդքասթ թողարկել։ Սակայն տարօրինակ հանգամանքներում մահանում է նրանց հարևանը։


== Դերերում ==
Սթիվ Մարտին՝ Չարլզ Հեյդան Սեվիջ
Սելենա Գոմես - Մեյբլ Մորա
Մարտին Շորթ՝ Օլիվեր Պուտնամ
Արոն Դոմինգեզ՝ Օսկար
Էմի Ռայան՝ Ջեն


== Արտադրություն և պրեմիերա ==
Նախագծի մասին հայտարարվել է 2020 թվականին։ Նկարահանումները սկսվել են 2020 թվականի դեկտեմբերի 3-ին Նյու Յորքում և ավարտվել են 2021 թվականի ապրիլին։ Պրեմիերան կայացել է օգոստոսի 31-ին Hulu հեռուստաալիքով։


== Ծանոթագրություններ ==
Օրլանդո (օպերա)

Օրլանդո (Orlando, HWV 31), իտալացի երգահան Գեորգ Ֆրիդրիխ Հենդելի օպերա (opera seria) երեք գործողությամբ։ Գրվել է Երաժշտության թագավորական ակադեմիայի համար։ Իտալերեն լիբրետտոն ադապտացվել է Կարլո Սիգիզմոնդո Կապեչիի «Օրլանդո» ստեղծագործությունից, որն իր հերթին հիմնվում է Լյուդովիկո Արիոստոյի «Մոլեգնող Ռոլանդը» (Orlando Furioso) պոեմի վրա։ Օպերայի առաջնախաղը կայացել է Լոնդոնի թագավորական թատրոնում (King's Theatre) 1733 թ. հունվարի 27-ին՝ դիմանալով տասը ներկայացման։ Օպերան համարվում է Հենդելի լավագույն ստեղծագործություններից մեկը և ներկայումս էլ երբեմն բեմադրվում ու ձայնագրվում է։
Աստերոիդների ցանկ (194301-194400)

Աստերոիդների ցանկ (194201-194300)  • Աստերոիդների ցանկ  • Աստերոիդների ցանկ (194401-194500)
 Աստերոիդների ցանկ (194201-194300)  • Աստերոիդների ցանկ  • Աստերոիդների ցանկ (194401-194500)
Զուլֆիկար Հաջիբեկով

Զուլֆիկար Աբդուլ Հուսեյն օղլի Հաջիբեկով (ադրբ.՝ Zülfüqar Əbdülhüseyn oğlu Hacıbəyov, ապրիլի 17, 1884(1884-04-17), Շուշի, Ելիզավետպոլի նահանգ, Ռուսական կայսրություն - սեպտեմբերի 30, 1950(1950-09-30), Բաքու, Ադրբեջանական ԽՍՀ, ԽՍՀՄ), ադրբեջանցի խորհրդային կոմպոզիտոր, երաժշտագետ, հասարակական գործիչ, Ադրբեջանական ԽՍՀ արվեստի վաստակավոր գործիչ (1943), Ադրբեջանի պետական երաժշտական թատրոնի հիմնադիրներից մեկը։ Ուզեիր Հաջիբեկովի եղբայրն է, Նիյազիի հայրը։


== Կենսագրություն ==
Զուլֆիկար Հաջիբեկովը ծնվել է 1884 թվականի ապրիլի 17-ին։ Երաժշտություն սովորել է ինքնուրույն։ Ուզեիր Հաջիբեկովի, Մուսլիմ Մագոմաևի, Հուսեյնկուլի Սարաբսկու հետ միասին ամրապնդել է ադրբեջանական ժողովրդի ազգային երաժշտական արվեստը։ Զուլֆիկար Հաջիբեկովը մահացել է 1950 թվականի սեպտեմբերի 30-ին Բաքվում։


== Ստեղծագործություններ ==
Զուլֆիկար Հաջիբեկովը մեծ դեր է խաղացել ադրբեջանական երաժշտական թատրոնի ստեղծման գործում։ Զուլֆիկար Հաջիբեկովը առաջին ադրբեջանական օպերետի`«Պատանին 50 տարեկանում»-ի հեղինակն է։ Օպերետն ադրբեջանական բեմում կատակերգության ժանրի առաջին օրինակն է։ Նրա առաջին կատարումը եղել է Թբիլիսիում, 1911 թվականի ապրիլին, Վրաց Ազնվականների թատրոնում։ Հետագայում օպերետը ցուցադրվեց Բաքվում, Նախիջևանում, Երևանում և այլ քաղաքներում։
Զուլֆիկար Հաջիբեկովը մեծ դեր է խաղացել ադրբեջանական դասական երաժշտության ձևավորման գործում։ «Գյուղի աղջիկը», «Հովիվի աղջիկը» և «Զինծառայի երգը» կոմպոզիտորի առաջին երգերն են։
1932 թվականին ստեղծել է «Ստրուկ կանանց պարը» սիմֆոնիկ պիեսը, ստեղծել է նաև մի շարք կանտատաներ։ Վերջին աշխատանքը գրել է 1950 թվականին։


== Հիմնական ստեղծագործություններ ==


=== Օպերաներ ===
«Աշուղ Գարիբ» (1916)
«Երեք աշուղներ» (անավարտ)
«Նուշաբա» (անավարտ)


== Երաժշտական կոմեդիաներ ==
«Պատանին 50 տարեկանում» (1909)
«Հարուստ մարդը» (1911)


=== Վոկալ ստեղծագործություններ ===
«Գյուղի աղջիկը»
«Հովիվի աղջիկը»
«Զինծառայի երգը»
կանտատան «Ադրբեջան»


=== Այլ ===
«Ստրուկ կանանց պարը»


== Ծագումնաբանություն ==


== Տես նաև ==
Ուզեիր Աբդուլ Հուսեյն օղլի Հաջիբեկով
Նիյազի


== Ծանոթագրություններ ==
Երկնային մարմինների խոտորումներ

Երկնային մարմինների խոտորումներ, երկնային մարմինների և արհեստական արբանյակների շարժման շեղումը երկու մարմնի խնդրով որոշվող տեսական հետագծերից, որոնք կոնական հատույթներ են (էլիպս, հիպերբոլ, պարաբոլ)։ Կոնական հատույթով շարժումը կարելի է դիտել որպես առաջին մոտարկում, եթե փոխազդող մարմիններից մեկը զանգվածով զգալիորեն մեծ է մյուսից։ Օրինակ, մոլորակների շարժումն Արեգակի շուրջը առաջին մոտարկումով համարվում է էլիպսային ուղեգծրերով շարժում (մոլորակների փոխազդումը կարելի է արհամարհևլ)։ Երկնային մարմինների խոտորումների պատճառներից են երկնային այլ մարմինների ձգողությունը, այդ մարմինների շեղումը գնդաձևությունից, շարժման միջավայրի դիմադրությունը, զանգվածի փոփոխությունը ժամանակի ընթացքում, լույսի ճնշումն են։ Կրկնակի աստղերի խոտորումները պայմանավորված են մոտակա աստղերի ձգողությամբ, ինչպես նաև գալակտիկայի ընդևանուր ձգողական դաշտով։
Ռաֆիկ Աբրահամյան (այլ կիրառումներ)

Ռաֆիկ Աբրահամյան անուն-ազգանունը կարող է վերաբերել՝

Ռաֆիկ Աշոտի Աբրահամյան (1929-1998), հայ պատմաբան։
Ռաֆիկ Աբրահամյան (1967-1993), հայ ազատամարտիկ։
Սոկոլինսկոե (գյուղ, Վիբորգսկի շրջան)

Սոկոլինսկոե (ռուս.՝ Соколинское, ֆիններեն՝ Nuoraa), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 663 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիլժուբեր

Վիլժուբեր (ֆր.՝ Villejoubert), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 331 մարդ, բնակչության խտությունը` 42.33 մարդ/կմ²։ Բնակավայրը զբաղեցնում է 7.82 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ հարավ-արևմուտք, Պուատիե քաղաքից` 90 կմ հարավ, Անգուլեմ քաղաքից` 18 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 212 աշխատունակ (15-64 տարեկան) բնակիչ, որոնցից ակտիվ էին 158-ը, իսկ ոչ ակտիվները` 54։ Ակտիվության ցուցանիշը կազմում է 74,5 %։ 158 աշխատունակ մարդկանցից աշխատել է 142 անձ (73 տղամարդ և 69 կին)։ Գործազուրկ են եղել 16 անձ (7 տղամարդ և 9 կին)։ 54 անաշխատունակներից 13-ը եղել են աշակերտներ կամ ուսանողներ, 24-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
ՍՏԲ (հեռուստաընկերություն)

ՍՏԲ (ուկրաիներեն՝ СТБ), Ուկրաինայի համազգային հեռուստաընկերություն։ Հեռուստաալիքը հիմնվել է 1997 թվականի հունիսի 2-ին։


== Արտաքին հղումներ ==
Պաշտոնական կայք Archived 2013-04-03 at the Wayback Machine. (ուկր.)


== Ծանոթագրություններ ==
Իվան Ուֆիմցև

Իվան Վասիլևիչ Ուֆիմցև (ռուս.՝ Иван Васильевич Уфимцев, հունվարի 15, 1928(1928-01-15), Եկատերինբուրգ, ՌԽՖՍՀ, ԽՍՀՄ - օգոստոսի 31, 2010(2010-08-31), Մոսկվա, Ռուսաստան), խորհրդային ռեժիսոր-մուլտիպլիկատոր, ՌՍՖՍՀ արվեստի վաստակավոր գործիչ (1991), Ռուսաստանի ժողովրդական արտիստ (2004)։


== Կենսագրություն ==
Իվան Ուֆիմցևը ծնվել է 1928 թվականի հունվարի 15-ին Սվերդլովսկում (ներկայում՝ Եկատերինբուրգ։ 1948 թվականին ավարտել է կինոդերասանի դպրոցը Սվերդլովսկում, 1955 թվականին՝ Ռուսաստանի թատերական արվեստի համալսարանի ռեժիսորական ֆակուլտետը։ Նկարահանվել է «Աշխատանքային կյանք» (ռուս.՝ «Трудовая жизнь», 1948), «Ցերեկային աստղեր» (ռուս.՝ «Дневные звёзды», 1966), «Հետաքննությունը վարում են գիտակները։ Դեռահասը վարունգով» (ռուս.՝ «Следствие ведут знатоки. Подпасок с огурцом», 1979), «Սիրահարված սեփական ցանկությամբ» (ռուս.՝ «Влюблён по собственному желанию», 1982), «Եթե հավատանք Լոպոտուխինին» (ռուս.՝ «Если верить Лопотухину», 1983), «Չմարող լուսնի պատումը» (ռուս.՝ «Повесть непогашенной луны», 1990), «Տղամարդ երիտասարդ կնոջ համար» (ռուս.՝ «Мужчина для молодой женщины», 1997) և այլ ֆիլմերում։
1963 թվականին Իվան Ուֆիմցևը դարձել է «Սոյուզմուլտֆիլմ» կինոստուդիայի ռեժիսոր։ Մինչև 1970 թվականն աշխատել է Միխայիլ Կամենեցկու հետ համագործակցությամբ։ 1971 թվականին նկարահանել է «Լոշարիկ» (ռուս.՝ «Лошарик») մուլտֆիլմը։ Արդեն երկրորդ մուլտֆիլմը՝ «Ո՞ւմ կոներն են անտառում» (ռուս.՝ «Чьи в лесу шишки?») հաջողություն է բերել ռեժիսորին։ 1966 թվականին Մամայայի I միջազգային կինոփառատոնում (Ռումինիա) մուլտֆիլմն արժանացել է արծաթե մեդալի։
1976 թվականին Իվան Ուֆիմցևն սկսել է աշխատել «38 թութակ» շարքի վրա։ Հետագա տասնհինգ տարիների ընթացքում (ընդմիջումներով) նա նկարահանել է մուլտֆիլմի 10 սերիա։
Իվան Ուֆիմցևը մահացել է 2010 թվականին մի քանի տարի առաջ կրած կաթվածի հետևանքներից։


== Ընտանիք ==
Իվան Ուֆիմցևի կինը եղել է անիմացիոն կինոյի սցենարիստ, թատերագետ, քննադատ Էլեոնորա Տադեն։ Նրանց դուստրն է թատերագետ  և հաղորդավար Եկատերինա Ուֆիմցևան։


== Դերեր կինոյում ==


== Մուլտֆիլմերի ռեժիսոր ==


== Մրցանակներ և պարգևներ ==
Իվան Ուֆիմցևի մուլտֆիլմներն արժանացել են մրցանակների տարբեր փառատոններում․

1965 – «Ո՞ւմ կոներն են անտառում» (Մամայայի I առաջին միջազգային կինոփառատոնի արծաթե մեդալ, Ռոմինիա)
1975 – «38 թութակներ» (Զագրեբի միջազգային կինոփառատոնի «Բյուրեղապակե գավաթ» առաջին մրցանակ, դիպլոմ Ռիգայում)
1977 – «Վիշապօձի տատը» (Պորտուգալիայում կայացած կինոփառատոնի 1-ին մրցանակ)
1978 – «Գուցե հանկարծ ստացվի» (Աշխաբադի կինոփառատոնի դիպլոմ)Պատվավոր կոչում

Ռուսաստանի ժողովրդական արտիստ (2004)


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — 816 с. — 3000 экз. — ISBN 5-9265-0319-4 С. 660-661.
Каранович А. Г. Мои друзья куклы – М., «Искусство», 1971.


== Արտաքին հղումներ ==
Իվան Ուֆիմցև — Animator.ru
Ivan Ufimtsev (1928–2010) (անգլ.) Internet Movie Database կայքում
Иван Уфимцев — Энциклопедия отечественного кино Archived 2017-02-23 at the Wayback Machine.
Բարջե

Բարջե (իտալերեն՝ Barge), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 7757 մարդ (2008 թվականի տվյալներով)։ Տարածքը՝ 82 կմ²։ Փոստային ինդեկս՝ 12032։ Հեռախոսային կոդ՝ 0175։
Կոմունայի հովանավորն է հանդիսանում սուրբ Իոանն Կրեստիտելը։


== Ժողովրդագրություն ==
Բնակչության աճը.


== Արտաքին հղումներ ==
Պաշտոնական էջ
Վիճակագրության ազգային ինստիտուտ
(8987) 1978 VD4

(8987) 1978 VD4, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,645037 ա. մ., առավելագույնը մոտենում է 2,4067 ա. մ. հեռավորության վրա և հեռանում 2,8833 ա. մ.։ Արեգակի շուրջ մեկ ամբողջական պտույտ է կատարում 1571,25 երկրային օրվա ընթացքում, իր ուղեծրով շարժվելով միջինում 0,229116 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8987) 1978 VD4 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մենտիկին

Մենտիկին, հայկական իգական անուն։ Առաջացել է հայերեն մեն՝ «մինակ, մի հատիկ» և տիկին բառերից։ Նշանակում է «տիկին, որ իր նմանը չունի»։ Մեկ անգամ հիշատակվել է 13-րդ դարում։


== Գործածություններ ==
Մենտիկին, մեծ մայր Կրակացի Ներսես աբեղայի, ով Երուսաղեմում 1335 թվականին ընդօրինակեց Ճառընտիրը։


== Ծանոթագրություններ ==
Լանա Վուդ

Լանա Վուդ (անգլ.՝ Lana Wood, ի ծնե անունը՝ Սվետլանա Նիկոլայևնա Գուրդին (անգլ.՝ Svetlana Nikolaevna Gurdin, մարտի 1, 1946(1946-03-01), Սանտա Մոնիկա, Կալիֆոռնիա, ԱՄՆ), ամերիկացի դերասան, պրոդյուսեր, գրող։ Հանդիսատեսին հայտնի է «Ադամանդները հավերժ են» և «Որոնողները» ֆիլմերից։
Հայտնի դերասանուհի Նատալի Վուդի կրտսեր քույրն է։


== Վաղ կյանք ==
Լանա Վուդը ծնվել է  ռուս տարագիրներ Նիկոլայ Ստեփանովիչ Զախարենկոյի՝ ծնունդով Վլադիվաստոկից, և Մարիա Ստեփանովիչ Զուդիլովայի՝ Բառնաուլից, ընտանիքում, ովքեր դառնալով ԱՄՆ քաղաքացիներ, ընտրել էին Գուրդին ազգանունը։ Այնպես, ինչպես իր ավագ քույրը՝ Նատալի Վուդը, իր կարիերան սկսեց երեխա հասակից, բայց չուներ իր քրոջ հաջողության մակարդակը։ Նրա առաջին խոշոր նշանավոր դերը եղել է 1956 թվականին՝ «Որոնողները» վեստեռն ժանրի ամերիկյան ֆիլմում, որտեղ նկարահանվել է իր քույրը։


== Կարիերա ==
Վուդին տասը տարի է պահանջվել 20th Century Fox ստուդիայի հետ պայմանագիր կնքելու համար, որից հետո նա խաղացել է «Երկար շոգ ամառ» հեռուստասերիալի գլխավոր դերերից մեկը, դրանից հետո Վուդը 1966-1967 թվականներին նկարահանվել է «Փեյթոն Փլեյս» սերիալի «փրայմ-թայմ»-ում՝ Սենդի Ուեբերի դերում։
1971 թվականին Լանա Վուդը ներկայացել է «Փլեյբոյ» ամսագրի համար, հակառակ իր քրոջ առարկություններին, բայց դա դարձավ պատճառներից մեկը, որով նա ստացավ «Ադամանդներն հավերժ են» ֆիլմում Ջեյմս Բոնդի ընկերուհիների դերը։ Չնայած ֆիլմի հաջողությանը, դերասանուհու ծավալուն կարիերան անհաջող էր ընթանում, և նա հիմնականում նկարահանվում էր ցածր բյուջետային ֆիլմերում, հեռուստասերիալների դրվագներում, ինչպիսին էին «Բժիշկ Մարկուս Ուելբի», «Բարետտա», «Ստաչսկին և Հաթչը» հեռուստասերիալները, ինչպես նաև փոքր դերեր է խաղացել իր քրոջ ֆիլմերում։
1981 թվականի նոյեմբերի 29-ին Նատալի Վուդը տարօրինակ հանգամանքներում խեղդվել է Կատալինա կղզու մոտ։ 1984 թվականին Լանան գրեց գիրք՝ «Նատալի. Հուշեր իր քրոջից», որտեղ հայտարարել է, որ իր քրոջ ամուսինը՝ Ռոբերտ Վագները, դադարեց շփվել նրա հետ Նատալիի մահից անմիջապես հետո։ 2002 թվականին նա հրատարակեց երկրորդ գիրքը իր քրոջ կյանքի մասին՝ «Նատաշա. Նատալի Վուդի կենսագրությունը»։ 2004 թվականին Լանա Վուդը հանդես է եկել որպես պրոդյուսեր և  ռեժիսոր Փիթեր Բոգդանովիչի «Նատալի Վուդի առեղծվածը» կենսագրական-վավերագրական ֆիլմի հեղինակներից մեկը։


== Անձնական կյանք ==
Լանա Վուդը ամուսնացել է չորս անգամ, Ռիչարդ Սմեդլիի հետ վերջին ամուսնությունից նա ունի դուստր։ Նա ռոմանտիկ հարաբերություններ է ունեցել Ուորեն Բիթի, Ռայան Օ’ Նիլ, Ալեն Դելոն և Շոն Քոնների դերասանների հետ, որը նա նկարագրում է ինքնակենսագրության մեջ։


== Մատենագիտություն ==
Լանա Վուդ։ Նատալի Վուդ։ Հուշեր իր քրոջից. — Նյու Յորք։ G. P. Putnam's Sons, 1984. — ISBN 0-399-12903-0
Սյուզան Ֆինսթադ Նատաշա։ Նատալի Վուդի կենսագրությունը. — Նյու Յորք։ Three Rivers Press, 2002. — ISBN 978-0609809570


== Ծանոթագրություններ ==
Մոկլին

Մոկլին (իսպ.՝ Moclín) մունիցիպալիտետ Իսպանիայում, գտնվում է Գռանադա շրջանում՝ Անդալուզիա ինքնավար մարզի կազմում։ Մունիցիպալիտետը գտնվում է Լոխի շրջանում։ Բնակչությունը՝ 4237 մարդ (ըստ 2010 թվականի)։


== Բնակչություն ==


== Ծանոթագրություններ ==


== Արտաքին հղումներ ==
[http:// պաշտոնական կայք]
Microweb turística de Moclín realizada por el Patronato de Turismo de Granada Archived 2008-02-29 at the Wayback Machine.
Sitio web del consorcio de los Montes Orientales Archived 2007-09-28 at the Wayback Machine.
Páginas web de Moclín Archived 2005-04-03 at the Wayback Machine.
Ruta de automoviles antiguos de Moclín Archived 2008-03-06 at the Wayback Machine.
Leyenda del Cristo del Paño Archived 2008-10-20 at the Wayback Machine.
I Am Who

I Am Who (անգլ. թարգմանաբար՝ «Ո՞վ եմ ես», I am WHO), հարավկորեական բոյ բենդ Stray Kids-ի երկրորդ մինի ալբոմը։ Այն թողարկվել է թվային և ֆիզիկական տարբերակներով 2018 թվականի օգոստոսի 6-ին` JYP Entertainment-ի միջոցով։ Stray Kids Unveil: Op. 02: I Am Who շոուքեյսը կայացել է ռելիզից մեկ օր առաջ : Օգոստոս ամսին վաճառվել է ալբոմի  79,684 ֆիզիկական պատճե։ Ալբոմը թողարկվել է երկու տարբերակով` «I Am» և «WHO»:


== Թրեք-լիստ ==
Credits adapted from Melon

Notes

^[b] signifies an additional lyricist


== Չարթեր ==


== Ծանոթագրություններ ==
Պեսկի (գյուղ, Վիբորգսկի շրջան)

Անվան այլ կիրառումների համար տե՛ս՝ ՊեսկիՊեսկի (ռուս.՝ Пески), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 101 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7007) Տիմջալ

(7007) Տիմջալ (անգլ.՝ Timjull), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,401219 ա. մ., առավելագույնը մոտենում է 2,0276 ա. մ. հեռավորության վրա և հեռանում 2,7749 ա. մ.։ Արեգակի շուրջ մեկ ամբողջական պտույտ է կատարում 1359,08 երկրային օրվա ընթացքում, իր ուղեծրով շարժվելով միջինում 0,264884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7007) Տիմջալ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մրրկային շարժում

Մրրկային շարժում՝ հեղուկի կամ գազի շարժում, որն ուղեկցվում է միջավայրի մասնիկների (տարրական ծավալների) պտույտով
իրենց ակնթարթային առանցքի շուրջը։ Բնության մեջ հեղուկի կամ գազի շարժումների ճնշող մեծամասնությունը մրրկային շարժումներ են։ Օրինակ, 
հեղուկի շարժումը խողովակում մրրկային շարժում է թե՛ լամինար հոսանքի և թե՛ տուրբուլենտ հոսանքի դեպքում։ Տարրական ծավալների պտույտը
պայմանավորված է նրանով, որ պատի մակերևույթի վրա հեղուկի արագությունը հավասար է զրոյի (մասնիկների կպչելու շնորհիվ), իսկ պատից
հեռանալիս՝ արագ աճում է, այնպես որ հարևան շերտերի արագությունները զգալիորեն տարբերվում են միմյանցից։ Ստորին շերտի արգելակող և
վերին շերտի արագացնող ազդեցությունների հետևանքով։ 
Մրրկային շարժման օրինակներ են օդային մրրիկները մթնոլորտում՝ պտտահողմերը և ցիկլոնները, կամրջակալների ետևում առաջացող ջրային
մրրիկները, ջրում գոյացող ձագարափոսերը և այլն։ Մրրկային շարժման քանակական բնութագրիչը պտտման անկյունային արագության w վեկտորն է,
որը կախված է հոսքում կետի կոորդինատներից և ժամանակից։ Այն անվանում են նաև միջավայրի մրրիկ դիտարկվող կետում։ Եթե
հոսանքի որոշ տիրույթում w=0, ապա շարժումը այդ տիրույթում մրրկային չէ։ Միջավայրի մասնիկների պտտման հետևանքով կարող են գոյանալ մրրկային 
խողովակներ։ 
Վերջիններս հեղուկի ներսում չունեն սկիզբ և վերջ, դրանք կամ պետք է փակ լինեն (մրրկային օղակ) կամ սկիզբ և վերջ ունենան հեղուկի 
սահմանների վրա (շրջահոսվող մարմնի կամ հեղուկ պարունակող անոթի մակերևույթին)։ Մրրկային շարժումը հեղուկում առաջացնում է լրացուցիչ արագություններ։ Մածուցիկ հեղուկում շփման ուժերի շնորհիվ մրրիկները մարում են։
Վարչական արդարադատություն

Վարչական արդարադատություն, վարչաիրավական վեճերի լուծման հատուկ կարգ, ըստ որի դատական կամ պետական այլ մարմիններն իրավասու են քննարկել պետական կառավարման մարմինների գործողությունների դեմ հարուցված բողոքների վերաբերյալ գործեր և կայացնել այդ մարմինների համար պարտադիր որոշումներ։
Որոշ երկրներում Վարչական արդարադատության խնդիրներն իրականացնում են ընդհանուր դատարանները (ԱՄՆ, Անգլիա) կամ հատուկ վարչական դատարանները (Ֆրանսիա, Շվեյցարիա, Գերմանիա)։
Գյունեյ (լեռ, Սարիղամիշ քաղաք)

Անվան այլ կիրառումների համար տե՛ս՝ Գյունեյ (այլ կիրառումներ)Գյունեյ, լեռ Կարսի սարահարթում, Սարիղամիշի շրջանում, Սարիղամիշ քաղաքից 10-11 կմ հարավ-արևելք, Աղբաբա լեռնշղթայից 2-3 կմ արևմուտք։ Լանջերն անտառապատ են։


== Ծանոթագրություններ ==
Վաչիկ Ազիզյան

Վաչիկ Ալեքսանի Ազիզյան (մայիսի 2, 1932(1932-05-02), Վարդենիս, Ապարանի շրջան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 12, 2006(2006-12-12), Երևան, Հայաստան), ապարատավար, Աշխատանքային Փառքի շքանշանների լրիվ ասպետ, ԽՍՀՄ պատվավոր քիմիկոս (1976), ՀԽՍՀ Գերագույն խորհրդի պատգամավոր (1980-1985 թվականներին), Երիտասարդության վաստակավոր վարպետ-դաստիարակ (1983), ՀԽՍՀ պետական մրցանակի դափնեկիր (1985)։


== Գործունեությունը ==
1947 թվականին ավարտել է Երևանի Սիլիկյան թաղամասի 8-ամյա դպրոցը, 1951 թվականին՝ ավիամեխանիկների 10-ամսյա դասընթացը, 1958 թվականին՝ Երևանի Շահումյանի շրջանի բաներիտ միջնակարգ դպրոցը։ 1950-1954 թվականներին ծառայել է խորհրդային բանակում։ 1950 թվականի հուլիսից աշխատել է Երևանի "Նաիրիտ" գիտաարտադրական միավորման կաուչուկի քլորոպոլիմերացման արտադրամասում։ Եղել է ապարատավար, ավագ ապարատավար, ապարատավարների բրիգադիր։ 2000 թվականին նշանակվել է նույն արտադրամասի օպերատոր։ Եղել է ակտիվ հասարակական աշխատող։ Մասնակցել է ՀԿԿ 26-րդ և ԽՄԿԿ 27-րդ համագումարների աշխատանքներին։ ՀԿԿ 26-րդ համագումարում ընտրվել է ՀԿԿ անդամ։ 1980-1985 թվականներին եղել է Հայաստանի ժողովրդական վերահսկողության հանրապետական կոմիտեի անդամ։ 1970-1990 թվականներին բազմիցս ընտրվել է Երևանի քաղաքային խորհրդի, Երևան քաղաքի Լենինյան (ներկայումս՝ Շենգավիթի) շրջանի շրջանային խորհրդի պատգամավոր, ՀԿԿ Երևան քաղաքի Լենինյան (ներկայումս՝ Շենգավիթի) շրջկոմի անդամ։ 1980 թվականի փետրվարի 24-ին ընտրվել է ՀԽՍՀ Գերագույն խորհրդի պատգամավոր։ Եղել է Գերագույն խորհրդի բնության պահպանության և բնական ռեսուրսների ռացիոնալ օգտագործման հանձնաժողովի անդամ։


== Պարգևներ ==
Աշխատանքային փառքի 3-րդ աստիճանի շքանշան (1975)
Աշխատանքային փառքի 2-րդ աստիճանի շքանշան (1981)
Աշխատանքային փառքի 1-ին աստիճանի շքանշան՝ (1986) և իր իրավունքներով հավասարեցվել է Սոցիալիստական աշխատանքի հերոսի


== Ծանոթագրություններ ==


== Գրականություն ==
Տիգրան Հայազն, Վարդենիս. հանրագիտարան։ Երևան, 2009 թ., էջ 15։